**Lébény Város**

**P o l g á r m e s t e r é t ő l**

………. napirend

**ELŐTERJESZTÉS**

**a Képviselő-testület 2014. március 27-i**

**ülésére**

**Tárgy**: A Lébényi Ipari Parkban található út, közvilágítás, vízi közmű gerinchálózat térítésmentes átadására vonatkozó kérelem

**Előterjesztő**: Kovács Gábor, polgármester

**Tisztelt Képviselő-testület!**

Az elmúlt időszakban a Lébényi Ipari Park Kft., valamint Császár Tibor, Orbók András és Szász Anna Mária magánszemélyek a jelen előterjesztés mellékletét képező kérelemmel fordultak az önkormányzathoz, melyet ezúton ismertetünk a Tisztelt Képviselő-testülettel.

A megkeresésben kérik, hogy Képviselő-testület határozzon a Lébény belterület 2001, 1998/4, 2004/18, 2004/11 és 2004/15 hrsz-ú ingatlanok, továbbá az azokhoz tartozó, azon létesült műtárgyak (közvilágítási oszlopok) és az ingatlanokon megvalósult vízi közmű gerinchálózatok térítésmentes önkormányzati tulajdonba vételéről.

A Lébényi Ipari Park Kft. az ipari park indulásakor jelentős területekkel rendelkezett és értékesített az ide települő vállalkozások számára, mára azonban csak a kérelemben szereplő utak (közvilágítás, közmű) állnak a tulajdonukban.

*(Az utak elhelyezkedése a mellékelt térképkivonaton látható).*

A kérelmezők többféle érvvel próbálják alátámasztani kérelmüket, olyan jogszabályhely azonban nem található, amely konkrétan kimondja, hogy az önkormányzatnak kötelessége lenne az ilyen területeket tulajdonába venni.

Megjegyzendő az is, hogy az Ipari Parkban nemcsak a kérelmezőknek, hanem több cégnek is (Scania Hungária Kft.-1998/1 hrsz, Fliegl Josef-2004/9hrsz.) is vannak útként feltüntetett területek a tulajdonában.

Jelen előterjesztés célja, hogy a Tisztelt képviselő-testület megismerje a kérelmet, konkrét döntési javaslat nem került előterjesztésre. Többféle döntési lehetőség adódik, a Képviselő-testület elutasíthatja a megkeresést, támogathatja azt, vagy tárgyalásokat javasolhat a kérelmezők (esetlegesen a többi érintett cég) képviselőivel az átvétel feltételeiről, az önkormányzat ezzel kapcsolatos esetleges kikötéseiről.

Az érintett területek önkormányzati tulajdonba kerülésével természetesen az azzal kapcsolatos valamennyi fenntartási és üzemeltetési költség az önkormányzatot terhelné.

Javasoljuk, hogy a Tisztelt Képviselők egy személyes bejárás alkalmával győződjenek meg az érintett utak elhelyezkedéséről, állapotáról.

Kérem a Tisztelt Képviselő-testületet, hogy az előterjesztést megtárgyalni, és az állásfoglalását kialakítani szíveskedjen.

Lébény, 2014. március 20.

**Kovács Gábor s.k.**

**polgármester**